Číslo spisu: NBS1-000-061-296

Číslo záznamu: 100-000-305-043

Dátum: 14.09.2021

**VYSVETLENIE**

informácií potrebných na vypracovanie ponuky a na preukázanie splnenia podmienok účasti podľa § 48 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“)

Verejnému obstarávateľovi, Národnej banke Slovenska so sídlom Imricha Karvaša 1, 813 25 Bratislava (ďalej len „verejný obstarávateľ“) bola dňa 13.09.2021 prostredníctvom elektronického prostriedku, komunikačného rozhrania systému JOSEPHINE doručená žiadosť o vysvetlenie informácií potrebných na vypracovanie ponuky, v podlimitnej zákazke s názvom **„**Servisné a konzultačné služby pre infraštruktúru Openshift**“** zverejnenej vo Vestníku verejného obstarávania č. 199/2021 pod číslom 41852 - WYS zo dňa 26.08.2021 (ďalej len „žiadosť o vysvetlenie“).

Po podrobnom oboznámení sa so žiadosťou o vysvetlenie Vám verejný obstarávateľ v súlade s ustanovením § 48 zákona o verejnom obstarávaní poskytuje nasledujúce vysvetlenie:

**Otázka č. 2:**

Naša spoločnosť používa ako service desk nástroj Jira. Pre efektívnosť spolupráce navrhujeme automatizované prepojenie service desk nástrojov.
Bude toto umožnené úspešnému uchádzačovi? Poskytne NBS potrebnú súčinnosť pri integrácii service Desk nástrojov?

**Odpoveď:**

Verejný obstarávateľ využíva nástroj CA Service Desk, ktorý je primárnou platformou pre evidenciu incidentov a žiadostí. Tento nástroj umožňuje integráciu s inými systémami s využitím webservices, alebo pomocou štruktúrovaných emailových správ. Ak by pre integráciu s nástrojom Jira bola potrebná úprava CA Service Desk, náklady na úpravu by znášal uchádzač. Verejný obstarávateľ umožňuje, aby pracovníci uchádzača pracovali priamo v prostredí CA Service Desk, za účelom čoho bude uchádzačovi bezplatne vytvorené potrebné množstvo používateľských účtov, zriadený prístup cez internet a nastavené notifikovanie (email, SMS) podľa požiadaviek uchádzača.

**Otázka č. 3:**

V časti Tabuľka 1: Servisné služby pre infraštruktúru Openshift, Bod a, tabuľky sa uvádza “Služba je poskytovaná od Pondelka 8:00 h do Piatka 21:00 h nepretržite, mimo dní pracovného pokoja v Slovenskej republike.”
Rozumieme tomu správne, že označenie “Nepretržite” znamená každý pracovný deň v čase 8:00 - 21:00 hod.?

**Odpoveď:**

Služba má byť poskytovaná nepretržite od pondelka 8.00 h do piatka 21.00 h, v celom takto časovo ohraničenom úseku, tzn.: v pondelok od 8.00 h do 24.00 h, v utorok, v stredu a vo štvrtok od 0.01 h do 24.00 h a v  piatok od 0.01 h do 21.00 h.

JUDr. Zora Vypušťáková

riaditeľka odboru hospodárskych služieb